**Fizioterapeuti - priznavanje inozemnih stručnih kvalifikacija**

Za priznavanje inozemne stručne kvalifikacije iz fizioterapeutske djelatnosti primjenjuje se: **Opći postupak priznavanja** i to:

**1.** Priznavanje inozemne stručne kvalifikacije stečene unutar EU/EGP države i Švicarske Konfederacije (država članica)

**2.  Priznavanje inozemne stručne kvalifikacije stečene izvan država članica (treće zemlje)**

**Postupak priznavanja inozemnih stručnih kvalifikacija**

**I. ZAPRIMANJE ZAHTJEVA**

**Kandidat šalje svu potrebnu dokumentaciju poštom ili osobno na adresu ureda Hrvatske komore fizioterapeuta (HKF), Donje Svetice 46c/IV, 10 000 Zagreb, Hrvatska:**

**1. Ispunjeni ZAHTJEV**

[*OBRAZAC ZAHTJEVA ZA PRIZNAVANJE INOZEMNIH STRUČNIH KVALIFIKACIJA*](https://www.hkf.hr/wp-content/uploads/Zahtjev-za-priznavanje-inozemne-strucne-kvalifikacije.doc)

**2. DOKAZ o plaćenoj naknadi:**

-   za troškove općeg postupka priznavanja inozemne stručne kvalifikacije **199,08 eura**

**Podaci za uplatu**

*PRIMATELJ: Hrvatska komora fizioterapeuta, Donje Svetice 46c/IV, 10 000 Zagreb, Hrvatska****IBAN: HR62 2402 0061 1005 9408 6***

***Erste&Steiermarkische Bank d.d.***

***SWIFT: ESBCHR22***

***OPIS PLAĆANJA (SVRHA UPLATE): Naknada za priznavanje inozemne stručne kvalifikacije***

**3.  Dokumenti potrebni za provođenje postupka priznavanja inozemne stručne kvalifikacije**

*[DOKUMENTACIJA POTREBNA ZA PRIZNAVANJE INOZEMNIH STRUČNIH KVALIFIKACIJA](https://www.hkf.hr/wp-content/uploads/Upute_za_pokretanje_postupka_priznavanja_inozemnih_strucnih_kvalifikacija-euro.doc)*

HKF će u roku od 15 dana od primitka nepotpunog zahtjeva i dokumentacije zaključkom pozvati kandidata da ga dopuni u roku od 90 dana.

Protiv zaključka nije dopuštena žalba. Zaključak se može pobijati žalbom protiv rješenja kojim se rješava o upravnoj stvari.

Ako podnositelj zahtjeva ne udovolji pozivu, a po zahtjevu se ne može postupiti, HKF će zahtjev odbaciti kao nepotpun.

**II. VOĐENJE POSTUPKA**

1.HKF uspoređuje dokumentaciju o stručnim kvalifikacijama kandidata sa stručnim kvalifikacijama koje su u Republici Hrvatskoj propisane kao uvjet za obavljanje fizioterapeutske djelatnosti i šalje kandidatu odgovor.

**Opći postupak:**

Ukoliko nisu ispunjeni uvjeti za priznavanje inozemne stručne kvalifikacije, odnosno postoje bitne razlike između stručnih kvalifikacija kandidata i stručnih kvalifikacija koje su propisane za fizioterapeutsku djelatnosti u Republici Hrvatskoj, a dokumentacija je kompletna:

1. HKF poziva kandidata zaključkom da se u roku od 30 dana u **pisanom\*** obliku očituje o izboru jedne od dopunskih mjera:

**a) razdoblje prilagodbe do tri godine**

**b) provjeru kompetentnosti (ispit)**

*\*Pisano očitovanje o izboru dopunske mjere s vlastoručnim potpisom kandidat šalje na ured Hrvatske komore fizioterapeuta, Donje Svetice 46c/IV, 10 000 Zagreb, Hrvatska ili na e-mail adresu [hkf@hkf.hr](mailto:hkf@hkf.hr)*

Zaključkom se podrobno opisuju bitne razlike u stručnoj kvalifikaciji i opisuju dopunske mjere.

2. HKF u roku od 60 dana od dana očitovanja kandidata o izboru dopunske mjere donosi privremeno rješenje kojim se kandidatu utvrđuje dopunska mjera.

3. Kandidat se poziva da ispitu provjere kompetentnosti pristupi u roku od 6 mjeseci od dana donošenja privremenog rješenja.

**Kandidat se treba prijaviti na ispit provjere kompetentnosti putem zahtjeva za polaganje ispita provjere kompetentnosti prije zakazanog termina održavanja ispita.**

4. Ako kandidat ne zadovolji na ispitu provjere kompetentnosti, može podnijeti zahtjev za ponavljanje ispita u roku od 15 dana od dana od kada nije zadovoljio na ispitu.

5. Ako kandidat ni u ponovljenom roku od 6 mjeseci ne zadovolji na ispitu provjere kompetentnosti, HKF će rješenjem odbiti zahtjev.

**III. ŽALBA NA RJEŠENJE O PRIZNAVANJU INOZEMNE STRUČNE KVALIFIKACIJE**

Protiv rješenja o priznavanju inozemne stručne kvalifikacije može se izjaviti žalba Ministarstvu zdravstva u roku od 15 dana od dana primitka istoga. Žalba se predaje putem Hrvatske komore fizioterapeuta u pisanom obliku u dva primjerka.

**IV. UPLATA TROŠKOVA**

Naknadu troškova provedbe dopunske mjere plaća kandidat prije početka obavljanja dopunske mjere, odnosno polaganja ispita. Naknada za provođenje dopunske mjere provjere kompetentnosti u postupku priznavanja inozemne stručne kvalifikacije iznosi **252,17 eura.**

**Podaci za uplatu**

*PRIMATELJ: Hrvatska komora fizioterapeuta, Donje Svetice 46c/IV, 10 000 Zagreb, Hrvatska*

***IBAN: HR62 2402 0061 1005 9408 6***

***ERSTE&STEIERMARKISCHE BANK D.D.***

***SWIFT: ESBCHR22***

***OPIS PLAĆANJA (SVRHA UPLATE): Naknada za provođenje dopunske mjere u postupku priznavanja inozemne stručne kvalifikacije***

**V. IZDAVANJE ODOBRENJA ZA SAMOSTALAN RAD**

Po primitka rješenja o priznavanju inozemne stručne kvalifikacije za obavljanje fizioterapeutske djelatnosti u RH kandidat treba pri HKF ishoditi *Odobrenje za samostalan rad*.

Odabirom linka u nastavku dolazite do popisa dokumenta koji su potrebni za izdavanje Odobrenja za samostalan rad te članstvo u Komori:

[**Izdavanje odobrenja za samostalan rad i upis u Registar fizioterapeuta**](https://www.hkf.hr/wp-content/uploads/2018/08/dokumentacija_za_izdavanje_licence-.docx)

[**Izdavanje odobrenja za samostalan rad i upis u Registar fizioterapeutskih tehničara**](https://www.hkf.hr/wp-content/uploads/2018/08/dokumentacija_za_izdavanje_licence_fizioterapeutski_tehnicar.doc)

HKF donosi rješenje o izdavanju Odobrenja za samostalan rad u roku od 60 dana od ispunjenja uvjeta za izdavanje Odobrenja.

**DODATNE INFORMACIJE:**  
Više informacija vezanih uz postupak priznavanja inozemnih stručnih kvalifikacija kandidat može dobiti od stručnih službi ureda HKF usmeno, u osobnom kontaktu ili putem telefona: **ponedjeljkom 14:00 - 17:00**, od **utorka do četvrtka 09:00 - 12:00.**

Izvan ovih termina upiti se zaprimaju isključivo putem e-maila **[hkf@hkf.hr](mailto:hkf@hkf.hr)**

Propisi:

[*Zakon o reguliranim profesijama i priznavanju inozemne stručne kvalifikacije (NN*](http://www.hljk.hr/Portals/0/Silvija/Zakon%20o%20reguliranim%20profesijama%20i%20priznavanju%20inozemnih%20stru%C4%8Dnih%20kvalifikacija.docx) *82/15, 70/19, 47/20 i 123/23)*

[*Pravilnik o mjerilima za priznavanje inozemnih stručnih kvalifikacija NN 89/13*](http://narodne-novine.nn.hr/clanci/sluzbeni/2013_07_89_1959.html)